
ΔΕΛΤΙΟ ΤΥΠΟY

Κατάσχεση ναρκωτικών ουσιών και σύλληψη αλλοδαπού για παράβαση του νόμου «Περί εξαρτησιογόνων ουσιών» στην Αττική

Απογευματινές ώρες χθες, στο πλαίσιο αξιοποίησης πληροφοριών, στελέχη της Περιφερειακής Ομάδας Δίωξης Ναρκωτικών (Π.Ο.ΔΙ.Ν./Λ.Σ.-ΕΛ.ΑΚΤ.) του Γραφείου Ασφάλειας και της Ειδικής Ομάδας Επιχειρήσεων του Κεντρικού Λιμεναρχείου Πειραιά, προέβησαν στη σύλληψη ενός 64χρονου αλλοδαπού (υπηκόου Αλβανίας) για παράβαση του ν. 4139/13 «Περί εξαρτησιογόνων ουσιών».
[bookmark: _GoBack]Ειδικότερα, σε νόμιμη έρευνα παρουσία δικαστικού λειτουργού και με τη συνδρομή του σκύλου ανίχνευσης ναρκωτικών ουσιών Λ.Σ.–ΕΛ.ΑΚΤ Κ9 «ΚΕΛΛΥ» στην οικία του 64χρονου, η οποία χρησιμοποιούνταν ως χώρος αποθήκευσης ναρκωτικών ουσιών («καβάντζα») εντοπίστηκαν:

· μία (1) πλαστική συσκευασία με κοκαΐνη συνολικού μικτού βάρους ενός γραμμαρίου και επτά δεκάτων του γραμμαρίου (1,7 γρ.),
· μία (1) πλαστική συσκευασία με φυτικά αποσπάσματα κάνναβης μικτού βάρους τριακοσίων ενός γραμμαρίων (301 γραμ.),
· ένα (1) πλακίδιο κατεργασμένης κάνναβης (σοκολάτα) μικτού βάρους εκατό γραμμαρίων (100 γραμ.),
· ένα (1) πλακίδιο κατεργασμένης κάνναβης (σοκολάτα) μικτού βάρους ενενήντα γραμμαρίων (90 γραμ.),
· μία (1) πλαστική συσκευασία με φυτικά αποσπάσματα κάνναβης μικτού βάρους πέντε γραμμαρίων (5 γραμ.),
· ένα (1) δίπλωμα οδήγησης με υπολείμματα κοκαΐνης, 
· ένα (1) κεραμικό πιάτο με υπολείμματα κοκαΐνης,
· μία (1) ζυγαριά ακριβείας με δυνατότητα ζύγισης έως 5 κιλά,
· ένα (1) μηχάνημα θερμής κόλλησης συσκευασίας,
· ένα (1) ρολό διαφανούς πλαστικής μεμβράνης,
· τρεις (3) πλαστικές συσκευασίες αεροστεγώς σφράγισης,
· δύο (2) ταινίες συσκευασίας και
· δύο (2) συσκευές κινητής τηλεφωνίας.

Στη συνέχεια, διενεργήθηκε έρευνα σε επιχείρηση που διατηρεί ο 64χρονος σε περιοχή της Αττικής, όπου βρέθηκε και κατασχέθηκε το χρηματικό ποσό των τριών χιλιάδων ευρώ (3.000€).

Από το Κεντρικό Λιμεναρχείο Πειραιά που διενεργεί την προανάκριση, κατασχέθηκαν όλα τα ανωτέρω ανευρεθέντα, ενώ η ποσότητα των ναρκωτικών ουσιών πρόκειται να αποσταλεί στο Γενικό Χημείο του Κράτους.

Διαθέσιμο φωτογραφικό υλικό έχει αναρτηθεί στο www.hcg.gr.

